ויליאם שאטנר

ויליאם "ביל" שאטנר OC (באנגלית: William "Bill" Shatner; נולד ב-22 במרץ 1931) הוא שחקן קולנוע וטלוויזיה, מפיק קולנוע וטלוויזיה, במאי קולנוע וטלוויזיה וסופר יהודי-קנדי, הידוע בעיקר בזכות תפקידו כקפטן ג'יימס טיבריוס קירק, הדמות הראשית ב"מסע בין כוכבים: הסדרה המקורית". לאורך השנים זכה שאטנר בפרס אמי (פעמיים), פרס גלובוס הזהב (2005), פרס פטל הזהב (פעמיים), פרס בחירת הקהל, פרס סאטורן (פעמיים) ופרסים רבים נוספים. ב-13 באוקטובר 2021 השתתף שאטנר בטיסת חלל תת-מסלולית על גבי קפסולת החלל NS-18 של חברת בלו אוריג'ין. שאטנר הוא האדם המבוגר ביותר שטס בחלל, בגיל 90 שנים ושישה חודשים. שאטנר נולד במונטריאול, קוויבק שבקנדה, למשפחה יהודית-קונסרבטיבית ממוצא אוסטרו-הונגרי, ליטאי, ואוקראיני. הוא קיבל תואר ראשון מאוניברסיטת מקגיל, מונטריאול בשנת 1952. בתור שחקן שייקספיר מקצועי, הוא שיחק בפסטיבל סטרטפורד בקנדה השייקספירי לפני שעבר לגור בארצות הברית. בשנת 1954 גילם שאטנר את הדמות הראשונה שלו בארצות הברית. סרטו הראשון היה האחים קרמזוב בשנת 1958 בבימויו של ריצ'רד ברוקס. בשנת 1965 התארח בסדרת הטלוויזיה הפופולרית "הנמלט". לאחר ירידת מסע בין כוכבים: הסדרה המקורית, בשנת 1969, נקלע שאטנר לבעיה מקצועית: הוא לא לוהק לתפקידים כלל מפני שהיה מדי מזוהה עם דמותו של קפטן קירק. הוא התגרש, הפך לחסר כל כמעט, ופרק זמן מסוים התגורר ברכבו. במשך תקופה הוא שיחק בעיקר בסרטי אימה ובתפקידי אורח בסדרות. רק ב-1979, לאחר צאתו של הסרט הראשון בסדרת מסע בין כוכבים, ויותר מכך לאחר סרט ההמשך - מסע בין כוכבים 2: זעמו של חאן, ב-1982, הוא הצליח לחזור לתודעה כשחקן. בשנת 1973 התארח בסדרת הטלוויזיה הבלשית "מאניקס" של רשת CBS, בכיכובו של מייק קונורס. בשנים 1982–1986 שיחק את התפקיד הראשי בסדרת דרמת הפשע המצליחה טי.ג'יי הוקר. בשנים 2004–2009 גילם גם את דני קריין בסדרת הדרמה הקומית בוסטון ליגל. בשנת 2000 שיחק שאטנר בסרט איזה מין שוטרת את מנחה תחרות היופי "סטאן פילדס", ובשנת 2001 דיבב בסרט "אוסמוזיס ג'ונס" את פלגמינג, ראש העיר של "עיר פרנק". בשנת 2010 שאטנר התחיל לשחק את התפקיד הראשי בסדרה הקומית "שטויות שאבא שלי אומר". בשנת 2015 ביצע הופעת קמע בסדרת הטלוויזיה "תעלומות מרדוק", בתור מארק טוויין. בשנת 2017 השתתף בקומדיה קצרת הימים "בלש הודי", לצדם של אנופם קר וכריסטינה קול. בשנת 2019 הופיע בסדרה "המפץ הגדול" בתפקיד עצמו, ושיחק בסרט האימה "Devil's Revenge" לו גם כתב את התסריט. בשנת 2021 ביצע הופעת אורח בסדרת הפשע האוסטרלית-ניו זילנדית "אלכסה קרואו: בלשית פרטית" (אנ'). היה נשוי ארבע פעמים לארבע נשים שונות, החל משנת 1956 כשמהאחרונה אליזבת מרטין התגרש ב-2020. אשתו השלישית נרין קיד הלכה לעולמה ב-1999, שנתיים לאחר שהתחתנו. לו שלושה ילדים, כולל השחקנית מלאני אן גרטש-שאטנר (אנ') מאשתו הראשונה גלוריה רנד. הנישואים הארוכים ביותר שלו היו עם אשתו השנייה מרסי לאפרטי במשך 23 שנים לאחר שהתחתנו ב-1973. בשנת 2021, בעודו בן 90, השתתף בטיסה לחלל של בלו אוריג'ן NS-18 שערכה כ-10 דקות, ובכך הפך לאדם המבוגר ביותר שטס לחלל. מדיה וקבצים בנושא ויליאם שאטנר בוויקישיתוף אתר האינטרנט הרשמי של ויליאם שאטנר (באנגלית) ויליאם שאטנר, ברשת החברתית פייסבוק ויליאם שאטנר, ברשת החברתית אקס (טוויטר) ויליאם שאטנר, סרטונים בערוץ היוטיוב ויליאם שאטנר, ברשת החברתית Goodreads ויליאם שאטנר, במסד הנתונים הקולנועיים IMDb (באנגלית) ויליאם שאטנר, באתר "אידיבי", מאגר הידע העברי לקולנוע ישראלי ועולמי ויליאם שאטנר, באתר AllMovie (באנגלית) ויליאם שאטנר, באתר Rotten Tomatoes (באנגלית) ויליאם שאטנר, במסד הנתונים הקולנועיים KinoPoisk (ברוסית) ויליאם שאטנר, באתר אפל מיוזיק (באנגלית) ויליאם שאטנר, באתר ספוטיפיי ויליאם שאטנר, באתר Last.fm (באנגלית) ויליאם שאטנר, באתר AllMusic (באנגלית) ויליאם שאטנר, באתר MusicBrainz (באנגלית) ויליאם שאטנר, באתר Discogs (באנגלית) ויליאם שאטנר, באתר Songkick (באנגלית) ויליאם שאטנר, באתר Genius ויליאם שאטנר, באתר בילבורד (באנגלית) ויליאם שאטנר, באתר טיידל (באנגלית) ויליאם שאטנר, באתר אמזון מיוזיק ויליאם שאטנר, באתר אנציקלופדיה בריטניקה (באנגלית) ארז בן ארי, בים מי דאון! - ויליאם שאטנר בארץ, באתר סטארבייס972, 3 ביוני 2006 ישי קיצ'לס, מסע בין כוכבים: משאלתו של כוכב נופל, באתר הארץ, 7 במאי 2009 לירון סיני, פעם קפטן, תמיד קפטן: ריאיון עם וויליאם שאטנר, באתר ynet, 14 ביולי 2012 ירון דרוקמן, בגיל 90: וויליאם שאטנר (קפטן קירק) חזר מהחלל, באתר ynet, 13 באוקטובר 2021 J. Correspondent, Beam me up, Moses: William Shatner album tells Exodus story in spoken word, song, J., ‏2008-04-18 (באנגלית אמריקאית) אמיר בוגן, מסע בין כוכבים ותיקים: "סטאר-טרק" לדורותיו, באתר ynet, 18 ביוני 2013 2024 GRAMMY Nominations: See The Full Winners & Nominees List | GRAMMY.com, grammy.com